1 400 dakloos ná brandFoto: @sayeddhansay op Twitter Ongeveer 1 400 mense is Maandagoggend dakloos gelaat ná ŉ brand by Valhallapark in Kaapstad. “Die sentrum het omstreeks 11:30 reageer op die brand by die 8th Avenue informele nedersetting,” het Wilfred Solomons-Johannes, woordvoerder van die stad se rampbestuureenheid, gesê. “Nood- en rampbeheerspanne is ontbied en probeer die brand blus.” Ongeveer 350 van die 585 eenhede in die gebied is verwoes. Die plaaslike gemeenskapsaal is ingerig om as ŉ noodskuiling te dien. Ses mense is vir rookinaseming behandel. Die oorsaak van die brand moet nog bepaal word.